Сенажаці сельгаскааператыва займаюць 1510 га. Акрамя таго, 210 га адведзена пад свірэпіцу (з якіх 20 га пасеяна на насенне), 99 – выкарыстоўваецца пад пашу, 43 – пойдзе на падкормку жывёле. З 48 га механізатар Іван Вішнеўскі з вадзіцелямі Сяргеем Ламекам, Аляксандрам Сончыкам і Валянцінам Сліжом нарыхтавалі 562 т сіласу. Па словах галоўнага агранома, сёлета для грамадскага статка гаспадаркі неабходна нарыхтаваць 1816 т сена і 12157 т сенажу. Да пачатку сезона корманарыхтоўкі падрыхтаваліся загадзя: да работы гатовы прыступіць усе 4 корманарыхтоўчыя камбайны, навясныя касілкі, прэс-падборшчыкі, граблі і іншая тэхніка.